Beni Lar an (an haife ta ranar 12 ga watan Agusta, shekara ta 1967) yar siyasa ce ta Jam'iyyar Peoples Democratic Party daga Jihar Filato, Nijeriya . Ita mamba ce a Majalisar Wakilai ta Tarayyar Najeriya daga Langtang ta Arewa, Langtang ta Kudu mai wakiltar mazabar tarayya ta Jihar Filato. An fara zabar ta a gidan ne a shekarar 2007 sannan a shekarar 2019 aka sake zabenta a karo na hudu a gidan. Ita ce babbar ‘yar Solomon Lar, tsohon Gwamnan Jihar Filato da Prof. Maryama Lar. Ta ce, “Mahaifina ya koya mani cewa babu bambanci tsakanin mace da namiji (yaro). Ya koya mani zama mai kwazo; don haka, na sami horo a matsayin lauya kamar shi. Ta "bukaci 'yan Najeriya da kar su manta da gadon mahaifinta na hadin kai, zaman lafiya da soyayya, inda ta kara da cewa,' Wannan shi ne abin da muke bukata don ciyar da wannan al'ummar gaba '. A shekara ta 2007, an zabe ta ta zama dan majalisar wakilai . A shekarar 2008, ta taba zama Shugabar Majalisar Wakilai kan harkokin mata.